การประกอบธุรกิจแต่ละสายผลิตภัณฑ์

3.1 ลักษณะผลิตภัณฑ์และบริการ

- ดูรายละเอียดได้จากข้อ 2.ลักษณะการประกอบธุรกิจ –

3.2 การตลาดและภาวะการแข่งขัน

  3.2.1 สภาพการแข่งขันภายในอุตสาหกรรม

เครื่องยนต์ดีเซล

ข้อมูลเกี่ยวกับสภาพการแข่งขันของอุตสาหกรรมเครื่องยนต์ดีเซลในปี 2552
แม้ความต้องการในตลาดเครื่องยนต์ดีเซลสำหรับการทำนาจะมีแนวโน้มปรับตัวลดลงโดยผู้ใช้เปลี่ยนไปใช้รถแทรคเตอร์ทดแทนมากขึ้น
แต่ตลาดโดยรวมก็ยังคงมีความต้องการเครื่องยนต์ดีเซลสำหรับการใช้ประโยชน์ในด้านอื่นๆ เช่น
ใช้ในการทำนากุ้ง, ประกอบเครื่องยนต์รถอีแต๋นหรือรถบรรทุกผลผลิต
ทางการเกษตร เนื่องจากเครื่องยนต์ดีเซลมีกำลังที่ดีกว่าเครื่องยนต์เบนซิน

ผู้ประกอบการในอุตสาหกรรมเครื่องยนต์ดีเซลขนาดเล็กเพื่อการเกษตร แบ่งออกเป็น 2 กลุ่ม คือ

1.  ผู้ประกอบการที่เป็นผู้ผลิต ซึ่งส่วนใหญ่มีการร่วมทุนกับผู้ผลิตชั้นนำจากต่างประเทศ
    โดยเฉพาะจากประเทศญี่ปุ่น เช่น บริษัท สยามคูโบต้าอุตสาหกรรม จำกัด, บริษัท ยันมาร์
    เอส พี จำกัด และ บริษัท อะโกร อินดัสเตรียล แมชชีนเนอรี่ จำกัด (มหาชน)

2. ผู้ประกอบการที่เป็นผู้นำเข้าเครื่องยนต์จากต่างประเทศ โดยเฉพาะจากประเทศจีน
เพื่อนำมาจำหน่ายภายในประเทศ
ซึ่งโดยมากคุณภาพของเครื่องยนต์จะด้อยกว่าเครื่องยนต์ที่ผลิตในประเทศ
และประสิทธิภาพการบริการหลังการขาย
มักด้อยกว่าผู้ประกอบการในกลุ่มแรก ข้อมูลการคาดการณ์ส่วนแบ่งตลาดของผู้ประกอบการหลัก
เป็นดังนี้

+--------------------------------------+----------------+-------------+
| ผู้ประกอบการ                           | Brand          | ประมาณการ   |
|                                      |                | ส่ว          |
|                                      |                | นแบ่งการตลาด |
|                                      |                |             |
|                                      |                | ปี 2552 (%)  |
+--------------------------------------+----------------+-------------+
| 1. บริษัท สยามคูโบต้าอุตสาหกรรม จำกัด      | KUBOTA         | 72%         |
+--------------------------------------+----------------+-------------+
| 2. บริษัท ยันม่าร์ เอส พี จำกัด             | YANMAR         | 20 %        |
+--------------------------------------+----------------+-------------+
| 3. บริษัท กมลอินดัลตรี จำกัด               | john-deere     | 5 %         |
+--------------------------------------+----------------+-------------+
| 4. บริษัท อะโกร อินดัสเตรียล แมชชีนเนอรี่    | AMAC -         | 0 %         |
| จำกัด (มหาชน)                         | สิงห์คะนองนา     |             |
+--------------------------------------+----------------+-------------+
| 5. อื่นๆ                               | -              | 3 %         |
+--------------------------------------+----------------+-------------+

  หมายเหตุ : เป็นข้อมูลการประเมินจากฝ่ายขายของบริษัท โดยวิธีสอบถามจากตัวแทนจำหน่าย

  รถแทรกเตอร์

จากพฤติกรรมเกษตรกรไทยที่เปลี่ยนจากการใช้เครื่องยนต์มาใช้รถแทรคเตอร์เพื่อเพิ่มประสิทธิภาพการผลิต
ส่งผลให้ปริมาณความต้องการใช้รถแทรคเตอร์เพื่อการเกษตรมีแนวโน้มเพิ่มสูงขึ้น
ซึ่งตลาดรถแทรคเตอร์ สามารถแบ่งกลุ่มตามขนาดกำลังแรงม้าของเครื่องยนต์ ได้ออกเป็น 2 กลุ่ม
ภาพรวมส่วนแบ่งตลาดตามกลุ่มผลิตภัณฑ์ มีดังนี้

  ---------------------------------- --------------------- -----------------
  ตราสินค้า                            ประมาณการส่วนแบ่งตลาด   
                                     (%)                   

                                     ขนาดตั้งแต่ 50 แรงม้าขึ้นไป ขนาดต่ำกว่า 50
                                                           แรงม้า

  KUBOTA                             70%                   70%

  YANMAR                             10%                   10%

  John Deere                         20%                   10%

  อื่นๆ (ISEKI NAGANO                  -                     10%
  และรถนำเข้าจากจีนและเกาหลี)                                 
  ---------------------------------- --------------------- -----------------

  หมายเหตุ : เป็นข้อมูลการประเมินจากฝ่ายขายของบริษัท โดยวิธีสอบถามจากตัวแทนจำหน่าย

  เหล็ก

อุตสาหกรรมเหล็กภายในประเทศ แบ่งผู้ประกอบการออกเป็น 3 กลุ่มหลักใหญ่ กลุ่มแรกได้แก่
กลุ่มโรงงาน
ผู้ผลิตเหล็ก ซึ่งผลิตภัณฑ์เหล็กจากกลุ่มนี้ มีทั้ง Semi-finished products และ finished
products กลุ่มที่ 2 ได้แก่ กลุ่มโรงงานแปรรูปเหล็ก ที่นำ Semi-finished product เช่น
บิลเลต สแลบ หรือ เหล็กม้วนรีดร้อนและรีดเย็น มาเข้ากระบวนการผลิตเพื่อแปรรูป
เป็นเหล็กแผ่น เหล็กโครงสร้าง และเหล็กรูปพรรณเพื่อจำหน่าย และกลุ่มที่ 3 ได้แก่ ผู้ค้าเหล็ก
ซึ่งมีทั้งกลุ่มที่นำเข้าผลิตภัณฑ์
จากต่างประเทศมาจำหน่ายภายในประเทศ
และกลุ่มที่ซื้อผลิตภัณฑ์จากผู้ผลิตภายในประเทศเพื่อจำหน่ายต่อ

ข้อมูลการบริโภคผลิตภัณฑ์เหล็กทั้งแบบกึ่งสำเร็จรูปและสำเร็จรูป ช่วงปี 2549 – 2551
ตามตารางด้านล่าง
(ไม่รวมปริมาณความต้องการบริโภคท่อเหล็กในประเทศ ซึ่งคาดการณ์ว่าน่าจะอยู่ในระดับประมาณ
1.3 – 1.6 ล้านตันต่อปี) มีปริมาณเฉลี่ยประมาณ 22.8 ล้านตัน ส่วนปี 2552
ปริมาณปรับลดลงเหลือ 19.2 ล้านตัน

  หน่วย : ล้านตัน

  -------------------------------- --------- --------- --------- ---------
                                   2549      2550      2551      2552

  ผลิตภัณฑ์เหล็กกึ่งสำเร็จรูป              8.20      7.88      8.59      7.35
  (Semi-finished)                                                

  ผลิตภัณฑ์เหล็กสำเร็จรูป (Finished      14.52     14.59     14.73     11.84
  products)                                                      

  รวม                              22.72     22.47     23.32     19.19
  -------------------------------- --------- --------- --------- ---------

  Note : ข้อมูลจากสถาบันเหล็กและเหล็กกล้าแห่งประเทศไทย

  ปริมาณบริโภค Finished product รวมเหล็กเส้น,เหล็กลวด
  เหล็กรีดร้อนและรีดเย็นชนิดม้วนและแผ่น และเหล็กชุบหรือเคลือบทุกชนิด

ด้วยขนาดและมูลค่าตลาดของผลิตภัณฑ์เหล็กภายในประเทศที่มีมูลค่าค่อนข้างสูงคิดเป็นจำนวนนับแสนล้านบาทต่อปี
ในส่วนของจำนวนผู้ประกอบการหากพิจารณาแยกตามกลุ่มดังกล่าวในข้างต้น
จำนวนรายของผู้ประกอบการกลุ่มแรกจะมีจำนวนน้อย ประมาณ 20 ราย
เนื่องจากเป็นธุรกิจที่ต้องใช้เงินทุนในปริมาณสูง ส่วนกลุ่มที่ 2 จะมีจำนวนรายเพิ่มขึ้นกว่ากลุ่มแรก
คาดการณ์ว่ามีจำนวนประมาณ 200 ราย และในกลุ่มสุดท้าย
ที่ตามลักษณะการทำธุรกรรมปัจจุบันของบริษัทจะถูกจัดอยู่ในกลุ่มนี้
จะมีจำนวนรายของผู้ประกอบการจำนวนมาก
และจัดว่ามีภาวะการแข่งขันในตลาดค่อนข้างสูงและรุนแรงเป็นระยะๆ
โดยปัจจัยหลักที่ส่งผลต่อภาวะการแข่งขันได้แก่
ปริมาณอุปสงค์และอุปทานของตลาดทั้งภายในประเทศและต่างประเทศ
ซึ่งแปรผันตามปริมาณการผลิตของผู้ผลิตเหล็กรายใหญ่ของโลก
ภาวะเศรษฐกิจรวมถึงนโยบายภาครัฐและกฎหมายหรือหลักเกณฑ์อื่นๆ ที่เกี่ยวข้อง
ส่วนปัจจัยกระทบอื่นๆ ได้แก่ ระดับราคาน้ำมัน อัตราแลกเปลี่ยนเงินตราต่างประเทศ
และการคาดการณ์แนวโน้มตลาดของผู้ประกอบการ
ที่จะส่งผลโดยตรงต่อการเปลี่ยนแปลงปริมาณความต้องการและระดับราคาในแต่ละช่วงเวลา

0.  

  3.2.2 แนวโน้มภาวะอุตสาหกรรมและการแข่งขัน

ส่วนธุรกิจเครื่องจักรกลการเกษตร

คาดการณ์แนวโน้มการแข่งขันจะทวีความรุนแรงยิ่งขึ้นตามลำดับ
จากความพยายามที่จะรักษาและเพิ่มส่วนแบ่งทางการตลาดของผู้ประกอบการเดิม
และจากปริมาณนำเข้าเครื่องยนต์จากต่างประเทศของผู้ประกอบการรายใหม่โดยเฉพาะจากประเทศจีนที่มีต้นทุนต่ำกว่าและมีแนวโน้มปริมาณนำเข้าเพิ่มขึ้น
ทำให้ผู้ประกอบการรายเดิมมีการนำนโยบายด้านราคารวมถึงเงื่อนไขการชำระราคา
และการจัดกิจกรรมส่งเสริมการตลาดต่างๆ มาใช้
เพื่อคงหรือเพิ่มส่วนแบ่งตลาดของตนและกีดกันการเข้าสู่ธุรกิจของผู้ประกอบการรายใหม่

ทั้งนี้ ปัจจัยที่จะทำให้ผู้ประกอบการที่เป็นผู้ผลิตอยู่รอดในภาวะเช่นนี้ได้ นอกจาก
ปัจจัยด้านเทคโนโลยีผลิตภัณฑ์และบริการหลังการขายที่จะต้องมีประสิทธิภาพเป็นที่ยอมรับและไว้วางใจของผู้ใช้แล้ว
ประสิทธิภาพและประสิทธิผลด้านการบริหารจัดการปัจจัยและต้นทุนการผลิตยังเป็นอีกปัจจัยหนึ่งที่มีความสำคัญอย่างยิ่ง
เนื่องจากจะมีความสัมพันธ์โดยตรงกับปริมาณความต้องการเงินทุนหมุนเวียนของกิจการ
ซึ่งการดำเนินธุรกิจในส่วนนี้ของบริษัทในช่วงที่ผ่านมา ได้รับผลกระทบทั้งจากปัจจัยภายนอก ได้แก่
นโยบายด้านการตลาดของคู่แข่ง และปัจจัยภายใน ได้แก่
ประสิทธิภาพด้านการบริหารปัจจัยการผลิตและต้นทุนการผลิต
ส่งผลให้ต้องหยุดสายการผลิตชั่วคราวนับแต่เดือนกันยายน 2552
และหยุดดำเนินงานทั้งระบบนับแต่เดือนธันวาคม 2552 ซึ่งที่ประชุมคณะกรรมการบริษัท ครั้งที่
3/2553 เมื่อวันที่ 27 กุมภาพันธ์ 2553 ได้มีมติหยุดดำเนินธุรกิจในส่วนนี้ เนื่องจาก
ได้ประเมินแล้วว่าอาจไม่คุ้มค่าในเชิงพาณิชย์สำหรับบริษัท

ส่วนธุรกิจเหล็ก

คาดการณ์ความต้องการใช้ผลิตภัณฑ์เหล็กสำเร็จรูปในอีก 3 – 5
ปีข้างหน้าน่าจะมีการปรับตัวเพิ่มขึ้นอย่างต่อเนื่องตามลำดับ จากแนวโน้มการเติบโตทางเศรษฐกิจ
แผนงานรวมถึงโครงการก่อสร้างขั้นพื้นฐานของภาครัฐ ทั้งนี้
สถิติเปรียบเทียบปริมาณการผลิตและปริมาณการบริโภคผลิตภัณฑ์เหล็กภายในประเทศ
และข้อมูลวิเคราะห์โดยสถาบันเหล็กและเหล็กกล้าแห่งประเทศไทย
ระบุถึงภาวะตลาดภายในประเทศว่ายังคงต้องพึ่งพาการนำเข้าผลิตภัณฑ์เหล็กจากต่างประเทศ
เนื่องจากปริมาณความต้องการใช้สูงกว่ากำลังการผลิตภายในประเทศ
ซึ่งภาวะไม่สมดุลของปริมาณอุปสงค์และอุปทานดังกล่าว
นับเป็นปัจจัยสำคัญที่จะส่งผลให้เกิดความผันผวนด้านราคาของตลาดภายในประเทศ นอกจากนี้
อุปทานส่วนเกินของผู้ผลิตในต่างประเทศ นับเป็นอีกปัจจัยสำคัญหนึ่งที่จะส่งผลต่อปริมาณการนำเข้า
ซึ่งจะกระทบต่อราคาและภาวะการแข่งขันภายในประเทศ อย่างไรก็ตาม
บริษัทยังคงมีความเชื่อมั่นว่าแนวโน้มอุตสาหกรรมช่วงขาขึ้นดังกล่าว
จะเป็นปัจจัยบวกต่อการดำเนินธุรกิจของบริษัทที่จะสามารถเติบโตควบคู่ไปกับการเติบโตของตลาดและภาวะเศรษฐกิจโดยรวม

  3.2.3 ช่องทางการจัดจำหน่าย

ส่วนธุรกิจเครื่องจักรกลการเกษตร

ตลาดภายในประเทศของเครื่องยนต์ดีเซลและรถแทรคเตอร์ ISEKI
มีการจำหน่ายผ่านช่องทางการจัดจำหน่ายเดียวกัน ซึ่งจะมีทั้งการขายตรงไปยังผู้ใช้
ที่ส่วนใหญ่เป็นองค์กรและหน่วยงานภาครัฐ และจำหน่ายผ่านตัวแทนจำหน่ายกว่า 70 ราย
ที่กระจายตัวตั้งอยู่ตามจังหวัดหัวเมืองขนาดใหญ่และจังหวัดใกล้เคียงทั่วประเทศ
โดยในการขายจะให้เครดิตเทอมเฉลี่ยประมาณ
120 – 180 วัน ในส่วนของตลาดส่งออกต่างประเทศ
ก็เป็นการจำหน่ายผ่านตัวแทนจำหน่ายเช่นเดียวกัน
ในช่วงที่ผ่านมาบริษัทมีการส่งออกเครื่องยนต์ไปยังประเทศอินโดนีเซีย และฟิลิปปินส์

ส่วนธุรกิจเหล็ก

การจำหน่ายผลิตภัณฑ์เหล็กของบริษัทในระยะเริ่มแรก มีช่องทางการจำหน่ายทั้งขายตรงให้กับผู้ใช้
และจำหน่ายผ่านไปยังผู้ค้ารายอื่นรวมถึงนายหน้า โดยจากขนาดตลาดที่ค่อนข้างใหญ่
การพิจารณาเลือกช่องทางการจำหน่ายในระยะแรกจึงให้ความสำคัญในประเด็นของ
ยอดขายต่อรายการ อัตรากำไร ความเสี่ยงและระยะเวลาการจัดเก็บเงิน
เพื่อเร่งอัตราหมุนเวียนของเงินทุน โดยภายหลังจากได้ดำเนินธุรกิจไปในระยะหนึ่งแล้ว
บริษัทจะพิจารณากำหนดช่องทางการจัดจำหน่ายสำหรับผลิตภัณฑ์แต่ละกลุ่มเพื่อให้เกิดประโยชน์สูงสุดต่อบริษัทต่อไป

  3.2.4 การผลิต

เฉพาะส่วนธุรกิจเครื่องจักรกลการเกษตร มีโรงงาน 1 แห่ง ตั้งอยู่ที่ 480 หมู่ 1 ถนนบ้านค่าย –
บ้านบึง ตำบลละหาร อำเภอปลวกแดง จังหวัดระยอง
ที่มีสายการประกอบเหมาะสมกับการผลิตที่ระดับไม่เกิน 10,000 เครื่องต่อปี โดยกำลังผลิตปัจจุบัน
(3 กะ)เท่ากับ 10,800 เครื่องต่อปี หรือ 900 เครื่องต่อเดือน ใช้คนงานในสายการผลิต 15 คน
สามารถผลิตได้ 300 เครื่องต่อเดือนต่อกะ หรือ 3,600 เครื่องต่อปี ปริมาณการผลิตจริง สำหรับปี
2550 – 2552 เป็นดังนี้

  (หน่วย : เครื่อง)

  --------------------------------------------------------------------------
  ผลิตภัณฑ์                2550             2551             2552      
  --------------------- -------- ------- -------- ------- --------- --------
                        จำนวน    ร้อยละ   จำนวน    ร้อยละ   จำนวน     ร้อยละ

  กำลังการผลิตเต็มที่ (Full  10,800   100     10,800   100     10,800    100
  Capacity)                                                         

  ปริมาณการผลิตจริง                                                    

  - รุ่น DI 700           -        -       -        -       -         -

  - รุ่น DI 800           719      6.66    485      4.49    644       5.96

  - รุ่น DI 1000          1,300    12.04   1,190    11.01   -         -

  -รุ่น DI 1200           1,815    16.80   2,668    24.70   922       8.54

  รวมปริมาณการผลิตจริง     3,834    35.50   4,343    40.21   1,566     14.50

  จำนวนกะที่ผลิตได้ (กะ)    2                2                2         

  จำนวนกะที่ผลิตจริง (กะ)   1                1                1         
  --------------------------------------------------------------------------

  3.2.5 นโยบายการผลิต

พิถีพิถันทุกขั้นตอนการผลิต เพื่อสร้างสรรค์ผลิตภัณฑ์ที่มีคุณภาพสูงตรงตามความต้องการลูกค้า
และส่งมอบสินค้าได้ภายในเวลาที่กำหนด

  3.2.6 ผลกระทบต่อสิ่งแวดล้อม

บริษัทปฏิบัติตามกฎหมาย
และข้อกำหนดของทุกหน่วยงานที่กำกับดูแลตามพระราชบัญญัติมาตรฐานผลิตภัณฑ์ อุตสาหกรรม
พ.ศ.2511 จากคณะกรรมการมาตรฐานผลิตภัณฑ์อุตสาหกรรม หมวดทำผลิตภัณฑ์อุตสาหกรรม
เครื่องยนต์ดีเซล
ขนาดเล็กระบายความร้อนด้วยน้ำ ตามมาตรฐานเลขที่ มอก.787-2531